หุ้นแกว่งปิดภาคเช้าร่วง1.91จุด
ตลาดหุ้นวันที่ 11 พ.ค. ดัชนีปิดภาคเช้าที่ระดับ 1,188.74 จุด ลดลง -1.91  จุด หรือ  -0.16%  มูลค่าการซื้อขาย  16,016.97 ล้านบาท
11 พ.ค. 2555

ตลาดหุ้นวันที่ 11 พ.ค. ดัชนีปิดภาคเช้าที่ระดับ 1,188.74 จุด ลดลง -1.91  จุด หรือ  -0.16%  มูลค่าการซื้อขาย  16,016.97 ล้านบาท
 



ภาพประกอบข่าว
บริษัทหลักทรัพย์เคที ซีมิโก้ ระบุว่า ดัชนีแกว่งตัวผันผวนจากปัจจัยภายนอกยังคงมีอิทธิพลต่อการเคลื่อนไหวของดัชนี แม้สถานการณ์ในยุโรปดูผ่อนคลายลง หลังกรีซได้รับเงินช่วยเหลือตามกำหนด แต่ผลขาดทุนจากการค้าสัญญาอนุพันธ์ของ เจพี มอร์แกน กระทบบรรยากาศการลงทุน อีกทั้งตลาดยังรอดูข้อมูลเศรษฐกิจของจีนที่จะประกาศช่วงเที่ยววันนี้ โดยเฉพาะข้อมูลผลผลิตภาคอุตสาหกรรม เพื่อประเมินความแข็งแกร่งของเศรษฐกิจจีน หากออกมาดี ก็มีโอกาสที่ตลาดจะรีบาวด์ในช่วงท้ายได้ 
อย่างไรก็ตามคาดว่า แนวโน้มผลประกอบการที่แข็งแกร่งของบริษัทจดทะเบียนในประเทศจะช่วยประคองดัชนีไม่ให้ร่วงหลุด 1,180 จุดได้ โดยประเมินกรอบการแกว่งตัว 1,180 – 1,200 จุด แนะนำให้ทยอยสะสมหุ้นที่เกี่ยวเนื่องกับการใช้จ่ายในประเทศที่คาดการณ์แนวโน้มผลประกอบการดี
5 อันดับหุ้นที่มีมูลค่าการซื้อขายสูงสุด ได้แก่ 
TIPCO     มูลค่าการซื้อขาย   950.54 ล้านบาท  ปิดที่  9.60 บาท  +0.85 บาท หรือ  +9.71%JAS         มูลค่าการซื้อขาย   939.45  ล้านบาท   ปิดที่  3.20  บาท -0.12 บาท หรือ  -3.61%  TRUE      มูลค่าการซื้อขาย   870.96  ล้านบาท  ราคาไม่เปลี่ยนแปลงBANPU    มูลค่าการซื้อขาย  813.39 ล้านบาท   ปิดที่  530 บาท   -8  บาท หรือ  -1.49% PTT        มูลค่าการซื้อขาย  791.47 ล้านบาท   ปิดที่  334  บาท  -1 บาท หรือ  -0.30%